Cessi Ueston (alim)

**Cessi Leydley Ueston** (d. 28 dekabr, 1850 – ö. 29 sentyabr, 1928) ingilis müstəqil tədqiqatçısı, orta əsrlər üzrə mütəxəssis və folklorşünas; O, əsasən orta əsrlərə aid Artur eposu mətnləri üzərində işləyirdi.

## Həyatı
Ueston, 28 dekabr 1850-ci ildə Uilyam Ueston və onun ikinci həyat yoldaşı Sara Burtonun ailəsində doğulmuşdur. Atası çay ticarəti ilə məşğul olan bir tacir və Salters' şirkətinin üzvü idi. O, atasının birinci həyat yoldaşı Cessika Leydleyin adını daşıyırdı. Sara Burton, Cessi yeddi yaşında olarkən vəfat etmiş və atası Klara Kinq ilə evlənmişdir. Bu evlilikdən beş övlad dünyaya gəlmişdir.  Cessi və bacısı Frensis, eləcə də qardaşı Klarens daha sonra Bornmut şəhərinə köçmüş və Cessi burada elmi fəaliyyətinə başlamışdır. O, 1903-cü ilə qədər burada yaşamışdır.  65 Lansdaun Roud ünvanında yerləşən evi 2010-cu ilə qədər qorunub saxlanılmışdı.O, Hildesheymdə və daha sonra Fransanın Paris şəhərində məşhur dilçi Qaston Parisin rəhbərliyi altında təhsil almışdır. Bundan əlavə, Kristal Palas İncəsənət məktəbində də oxumuşdur.

Uestonun ilk çap olunmuş əsərlərindən biri "Hildesheymdə qızıl gül kolu" adlı uzun sentimental poemadır. Bu əsər Hildesheim kafedralının divarında böyüyən minillik gül haqqında bir əfsanəyə əsaslanan "qurban və özünü inkar" mövzusunda bir hekayədir. 1896-cı ildə nəşr olunmuş və onun poeziya toplusunun başlıca şeiri olmuşdur.

## Fəaliyyəti
Uestonun ən məşhur əsəri "Ritualdan romansa" (1920) adlı kitabdır. Bu kitabda o, Ceyms Corc Freyzerin təsiri altında Qraal əfsanəsini analiz edərək, onun xristian və ya kelt mənbələrindən daha qədim mənşəyə malik olduğunu iddia etmişdir. T. S. Eliot "Tullantı torpaq" (1922) əsərində öz qeydlərində bu kitabı əsas ilham mənbələrindən biri kimi qeyd etmişdir. O, həmçinin Ceyms Freyzerin "Qızıl budaq" əsərinə istinad etmişdir. Eliot 1956-cı ildə "Tənqidin hüdudları" adlı mühazirəsində bildirmişdir ki, ilkin məqsədi sadəcə istifadə etdiyi mənbələri göstərmək olmuşdur. Lakin, nəşriyyat kitabın uzunluğunu artırmaq üçün daha geniş qeydlər əlavə etməsini istəmiş və Eliot sonradan bu qeydləri "saxta elmi araşdırma" adlandırmışdır.

Uestonun nəzəriyyələri F. L. Lukas tərəfindən kəskin şəkildə tənqid olunmuş və onu teosofist olmaqda ittiham etmişdir. Bununla belə, 1920-ci illərdə Qraal axtarışının mistik və özünü tanıma ilə bağlı interpretasiyası getdikcə populyarlaşmışdır. Riçard Barber "Müqəddəs Qraal: Təxəyyül və inam" kitabında Qraal eposundakı "Tullantı Torpaq" mövzusunun əslində kiçik bir əhəmiyyətə malik olduğunu, lakin 20-ci əsr ədəbiyyatında bu motivin həddindən artıq şişirdildiyini qeyd etmişdir. Uestonun Qraal əfsanəsi ilə bağlı fikirləri illər keçdikcə tənqid olunaraq "fantastik spekulyasiya" adlandırılmışdır. Hətta, bir zamanlar onun nəzəriyyələrini dəstəkləyən Rocer Şerman Loomis belə sonradan onun hipotezindən imtina etmişdir. Bununla belə, orta əsr romanlarının tərcümələri yüksək qiymətləndirilmiş və akademik dəyəri olan işlər hesab edilmişdir.

Canet Qreyson 1992-ci ildə "Artur ədəbiyyatı, cild. 11" adlı nəşrdə "Cessi Uestonun axtarışında" adlı bioqrafiyasını nəşr etmişdir.

## Əsərləri

* *Parzival: A Knightly Epic by Wolfram von Eschenbach* (1894) (translator)
* *The Legends of the Wagner Drama: Studies in Mythology* (1896)
* *The Legend Of [[:en:Sir_Gawain|Sir Gawain]]: studies upon its original scope & significance* (1897)
* *[[:en:Sir_Gawain_and_the_Green_Knight|Sir Gawain and the Green Knight]]* : Retold in Modern Prose (1898)
* *King Arthur and His Knights: A Survey of Arthurian Romance* (1899)
* *[[:en:Guingamor|Guingamor]], [[:en:Lanval|Lanval]], [[:en:Tyolet|Tyolet]], [[:en:Bisclaveret|Bisclaveret]]: Four Lais Rendered into English Prose* (c. 1900) translator, text by Marie De France
* *[[:en:Morien|Morien]]: a Metrical Romance Rendered into English Prose* (1901) PDF
* *The Romance Cycle of [[:en:Charlemagne|Charlemagne]] and his Peers* (1901)
* *[[:en:Sir_Cleges|Sir Cleges]], Sir [[:en:Libeaus_Desconus|Libeaus Desconus]]* (1902)
* *The Three Days' Tournament* (1902)
* *The Legend of [[:en:Sir_Perceval|Sir Perceval]]: Studies upon its Origin, Development and Position in the Arthurian Cycle*. London, David Nutt (1906). 2 volumes
* *Sir Gawain & the Lady of Lys*. London, David Nutt (1907)
* *Old English Carols from the Hill MS*. London, David Nutt (1911) (translator)
* *Romance Vision and Satire; English Alliterative Poems of the Fourteenth Century* (1912)
* *The Quest for the [[:en:Holy_Grail|Holy Grail]]* (1913)
* *The Chief Middle English poets* (1914)
* *[[:en:From_Ritual_to_Romance|From Ritual to Romance]]* (1920)
* *The Romance of [[:en:Perlesvaus|Perlesvaus]]* (1988) edited by Janet Grayson

## Xarici keçidlər

* 
* 
* 

## İstinadlar